Berlin (SN/JaW). Rada připóznatych narodnych mjeńšin w Němskej – Frizow, Danow, Sintow a Romow kaž tež Serbow – zetka so tele dny k wjacorym wuradźowanjam w Berlinje. Dźensa rěčachu wo aktualnym połoženju jednotliwych mjeńšin.
Kaž předsyda Domowiny Dawid Statnik rjekny, rozjimowaše mjeńšinowa rada mjez druhim tež dźěławosć mjeńšinoweho sekretariata a přihoty tak mjenowanych „wólbnych kopolakow“. Při nich jedna so wo prašenja kandidatam za wólby zwjazkoweho sejma w zwisku z mjeńšinami w Němskej.
Pětrohród (dpa/K/SN). W duchu wožiwjaceje so konjunktury zahajichu dźensa w ruskim Pětrohrodźe Mjezynarodny hospodarski forum. Na třidnjowskej konferency wobdźěla so nic mjenje hač 12 000 ludźi, mjez nimi rjad ministrow a předewzaćelow z wukraja. Hosćićel foruma je Indiska. Z Němskeje je bayerski ministerski prezident a šef CSU Horst Seehofer pódla. Jutře porěči na najwažnišim hospodarskim zarjadowanju kraja prezident Wladimir Putin.
Němska a China zhromadnje
Berlin (dpa/SN). Němska a China chcetej w globalnych prašenjach swobodneho wikowanja, škita klimy a wěstoty wušo hromadźe dźěłać. Na to staj so zwjazkowa kanclerka Angela Merkel (CDU) a chinski ministerski prezident Li Keqiang dojednałoj. Dalše wuše zwiski mataj wobaj politikarjej za trěbny zakład, zo by wjerškowe zetkanje G 20 najwažnišich industrijnych a prohowych statow spočatk julija w Hamburgu wuspěšne było.
Swójskich wojakow morili
Dmitrij Kapitelman, němskorěčny spisowaćel, žurnalist a hudźbnik, běše jako dźěćo židowskeje swójby do Němskeje přišoł. Na štyri njedźele přesydli so wón z Berlina-Neuköllna do Budyšina. Za nowinu Die Zeit spisa w tym času kolumnu „Unter Deutschen“, w kotrejž tematizuje zadźěwki integracije. W 10. slědźe wozjewi renoměrowana nowina reportažu „W patchworkowym Božim domje dožiwjam nana Sćapana połneho přećiwkow“.
Tři rysowanki tworja horni ramik přinoška: Tachantska cyrkej pozběhuje so nad domami a wěžemi k pomróčenemu njebju, srjedźa zwobraznja moderny wuměłc wupřestrětu ruku a pódla steji katolski tachantski farar, dekan a prelat za wołtarjom simultaneje cyrkwje.
To bě wosebitosć lětušeho Krabatoweho swjedźenja: Wón měješe dać rozsudne impulsy, zo přećeljo Krabata we Łužicy kaž tež w Słowjenskej a Chorwatskej, w krajinje Žumberak zaměry swojeje dźěławosće zasadnje wusměrja.
Swjedźeń Vinska Vigred (Winowe nalěćo) w słowjenskim městačku Metlika, na mjezy ke Chorwatskej, bě za to prawa składnosć.
Wobě Krabatowej towarstwje hižo wjacore lěta přećelske styki wudźeržujetej. Zaměr jeju prócowanjow je, regionalne wosebitosće na kulturno-turistiskim, ale tež na hospodarskim polu zaměrnišo zwužitkować na dobro wotpowědneho regiona. Krabat ma při tym zwjazowacy a wodźacy element być. Ze zhromadnym wusměrjenjom maja so regionalne kołoběhi wutworić, skrućić a tak wukmanić, zo skutkuja jako magnet za zajimcow z kraja partnera, ale tež za zajimcow z cyłeho swěta. Zajimy regionow njesměli tuž na hranicy kraja zakónčene być, ale mjezy přesahujo skutkować.
Rjemjesło a přemysło přećelam zbližić
Choćebuz (dpa/SN). Město Choćebuz njewě sej hinak pomhać: Wino, piwo, palenc a dalše alkoholiske napoje su wotnětka w dźělach nutřkowneho města w zjawnosći zakazane. Wotpowědny zakaz je wot dźensnišeho płaćiwy, najprjedy raz hač do oktobra, a to cyły dźeń.
Hłowna přičina su pohórški wobydlerjow, dokelž dyrbja sej wot wšelakich skupin lózyskosće a samo wohroženja lubić dać. Při tym hraje alkohol wulku rólu. Stajnje zaso dyrbješe policija přijěć, dokelž bě samo k ranjenjam ćěła a wobškodźenjam dóšło.
Miljej pičkow, drogowa scena, młodostni, prawicarscy ekstremisća a migranća – wšitcy so tam zetkawachu, hdźež nětko zakaz města płaći. Wospjet běchu tam namócne rozestajenja, kotrež měrjachu so tež přećiwo wukrajnikam. We wječornych hodźinach bě policija masiwnje prezentna, wosebje w problemowych kónčinach, hdźež je alkohol nětko tabu: Su to měšćanska hala a naměsto před njej, měšćanska promenada podłu měšćanskeje murje, Puškinowy park z promenadu kaž tež areal wokoło statneho dźiwadła.
ST Wóslink/Skaskow
– ST Marijina hwězda 1:1 (0:1)
Zestawa hosći: O. Schmidt – Wróbl, Škoda, Łušćanski, Lipič, Peschmann, T. Jurš (65. P. Schmidt), O. Hawš, R. Hawš, Pakoßnick (40. Winkler), D. Jurš
Prěnje koparske mustwo ST Marijineje hwězdy ST Wóslinkej/Skaskowej wažnej dypkaj w boju přećiwo zestupej dariło, byrnjež so partija za hosći z wrotami w 7. min. chětro derje započała. Třělc běše Jakob Pakoßnick. Najwjetšu móžnosć, so wo předrozsud postarać, měješe w 25. min. Dawid Jurš. Wón bu w šěsnatce foulowany a sudnik postaji jědnatku, jeho kop pak njebě precizny dosć. Po tym prošeše sudnik Detlef Kral wobaj cyłkaj ke krótkej přestawce, zo bychu so hrajerjo napić móhli. Duel bě dale a wurunaniši, a šansy běchu na woběmaj stronomaj. Najwjetšu móžnosć měješe krótko do połčasa Falko Peschmann, ale třěli bul nimo wrotow. W 61. min. bu Richard Hawš njefairnje wot poslednjeho muža hosćićela zadźeržany, a sudnik pokaza tomu amplowu kartu. Přez pobrachowacu klewernosć hosći poradźi so Wóslinkej/Skaskowej wurunanje. Christian Bulmann bě Olivera Schmidta při pokutnym kopje do wopačneho směra pósłał (86.).
szl_Latn szl_Latn ces_Latn spa_Latn szl_Latn szl_Latn szl_Latn ces_Latn szl_Latn szl_Latn szl_Latn pol_Latn szl_Latn szl_Latn szl_Latn lim_Latn tur_Latn lim_Latn ces_Latn